Jasmina Mihajlović

**Jasmina Mihajlović** (*Niš, 1960) je srpska književnica, naučnica i kritičarka. Staratelj je Legata Milorada Pavića u Beogradu i nosilac autorskih prava na Pavićeva dela.

## Biografija
Diplomirala je 1987. godine na Filološkom fakultetu u Beogradu — Grupa za jugoslovenske književnosti i opštu književnost. Od 1987. predavala je književnost u srednjim školama u Beogradu; u razdoblju 1989-1991. bila je saradnik Instituta za književnost i umetnost u Beogradu na projektu „Srpska književna kritika“, a od 1991. do avgusta 1999. direktor Saveta za promovisanje srpske kulture u svetu, pri Svetskoj srpskoj zajednici sa sedištem u Ženevi. Njen muž je bio književnik Milorad Pavić.

Sa prvim suprugom, Zoranom Mihajlovićem (sociolog) ima sina Vuka (1988).

Esejističko–kritički tekstovi i proza prevođeni su joj na engleski, ruski, slovenački, ukrajinski i grčki.
Pisala kolumne za časopise *Lisa, Grad, Jasmin, Fame, Bazar, Ona*.

## Bibliografija
Objavljene knjige:
* *Priča o duši i telu* – Beograd, Prosveta, 1992.
* *Dve kotorske priče* (sa Miloradom Pavićem) – Beograd, Dereta, 1998, 2005.
* *Privatna kolekcija* – Beograd, Dereta, 2000, 2001, 2004, 2005.
* *Putni album* – Beograd, Dereta, 2004, 2005, 2006.*太阳船上的孩子* - Dete sunčeve barke (original: Putni album) ,Šangaj, Džeđing, 2018.
* *Ljubavni roman u dve priče* (sa Miloradom Pavićem) – Beograd, Čigoja, 2004.
* *Ljubav bez tajni* – Beograd, Dereta, 2005.
* *Ljubav sa rečnikom nepoznatog* – Novi Sad, Ljubitelji knjige, 2006, 2007.
* *Pariski poljubac* – Novi Sad, Ljubitelji knjige, 2007.
* *Putna kolekcija. Izbor priča* – Beograd, Alnari, 2008.
* *Pariski poljubac* - Beograd, Zavod za udžbenike, 2010, Parižskiй poceluй – Sankt Petersburg, Azbuka, 2007**,** The Paris Kiss  - Amazon.com, Kindle Store, 2011.
**Na obali Hazarskog mora* – Beograd, Laguna, 2014. On the Shores of the Khazar Sea - Amazon.com, Kindle Store, March 10, 2014.Xəzər dənizinin sahillərində – Centar za prevodilaštvo pri Vladi Republike Azerbejdžan, 2015. ხაზართა ზღვის ნაპირებზე - Intelekti, Tbilisi, 2015. Na beregah Hazarskogo morя (Na obali Hazarskog mora) - Centropoligraf, Moskva, 2017, 爱情故事的两个版 - Ljubavni roman u dve priče (original: Na obali Hazarskog mora), Šangaј, Džeđing, 2018.
**Dosadna knjiga. Svaštara* - Beograd, Dereta, 2019.
**Rodoslov prijatelja*,spomenar-album, Službeni glasnik, Beograd, 2024, 172 str.

**Naučni rad (izbor)**
* „Prilog za bibliografiju Milorada Pavića“. – (U knjizi) *Anahoret u Njujorku*, Sabrana dela Milorada Pavića, knj. 7, Beograd, „Prosveta“, 1990; str. 231-305 (Separatno izdanje: 1991)
* „Milorad Pavić redovni član SANU. (Biografija i bibliografija Milorada Pavića)“, *Godišnjak Srpske akademije nauka i umetnosti za 1991. godinu*, knj. XCVIII, Beograd, SANU; str. 401-449. (Separatno izdanje: Beograd, SANU, 1992)
* *Priča o duši i telu. Slojevi i značenja u prozi Milorada Pavića.* – Beograd, „Prosveta“, 1992, 191 str.
* „Bio-bibliografija Milorada Pavića“. – (U knjizi) *Anahoret u Njujorku*, Sabrana dela Milorada Pavića, knj. 9, Beograd, „Draganić“, 1996, str. 165-418. (Separatno izdanje: 1997)
 
**Antologije**
* *[[Antologija pripovedaka srpskih književnica]]*, izbor Rajko Lukač, -{Zepter Book World}-, Beograd, 2002.
* *[[Ugriz strasti (priče erotske fantastike)]]*, uredio Pavle Zelić, Društvo ljubitelja fantastike „Lazar Komarčić“, Beograd, 2007.

## Nagrade i priznanja
* „Deretina knjiga godine“ u 2004, za knjigu *Putni album*

## Reference

## Vanjske veze
* Sajt Jasmine Mihajlović 
* „Khazars.com“, sajt Legata Milorada Pavića